home


 * PROJECTE: Fem un video clip **

== En aquest projecte, pensat per un grup de 14-16 alumnes, es treballarà el llenguatge audiovisual des d’una perspectiva de la lectura crítica i d’una escriptura en format Videoclip. El projecte es desenvoluparà en cinc sessions de dues hores cadascuna. Pretenem aportar als alumnes coneixements contrastats sobre la comunicació audiovisual i convertir-la en una eina de debat, per explicar, relatar, narrar. Una eina que han de saber treballar per potenciar els valors. Descobrir una nova manera d’explicar, de crear missatges. Aquest curs pretén contribuir-hi a través de l’anàlisi dels mitjans, i a través de la producció d’un petit vídeo - clip. ==

== El projecte el dividirem en dues parts. En una primera farem una anàlisi de la funció dels mitjans de comunicació en el nostre entorn social i concretament la publicitat. Analitzarem un anunci per entendre els recursos que es fan servir, quina influència tenen en la percepció de les diferents realitats, les tècniques utilitzades de persuasió, els valors, els estereotips, etc. En aquesta part treballarem amb el grup sencer. També hi haurà una presentació de la idea de comunicar en valors, consuderant els aspectes semàntics que trobem en el cinema i en el nostre entron proper. ==

== La segona part la dedicarem a la producció d’un petit video-clip. El grup es dividirà en dos subgrups de quatre alumnes cadascun. Treballarem amb els materials de què es disposa a la Facultat de Ciències de l’Educació: càmeres, trípodes, ordinadors i programes d’edició i post-producció. Cada subgrup haurà d’elaborar una proposta, i sobre aquesta idea escriure un guió per tal d’afrontar la realització de la seva pel·lícula. Un cop el guió s’ha finalitzat, la part més pràctica correspon a la gravació i posterior post-producció del material per acabar elaborant un petit video-clip. ==

== En quant a la metodologia i dinàmica seguides, la primera part serà de caire més teòric, però es basarà molt en la participació activa de l’alumnat. El professor intentarà que els alumnes facin les descobertes a partir de les seves pròpies reflexions, crítiques i respostes emocionals a les imatges que es proposen per veure. En la segona part, molt més pràctica, els alumnes treballaran en tres subgrups. Hauran de redactar i estructurar el seu guió, pensar-ne la realització, i finalment utilitzaran els ordinadors per la creació final del seu projecte. ==

**El projecte està pensat per ser impartit per dos professors: El Dr. Esteve Pont per grups i emocions, i la professora Noemí Santiveri de Llenguatge auidovisual.**
= Objectius del projecte =

– Desmitificar els mitjans audiovisuals i els seus llenguatges. – Mostrar els recursos lingüístics que utilitzen els mitjans de comunicació audiovisual per tal de persuadir, transmetre valors. – Desenvolupar un esperit crític en la lectura dels missatges audiovisuals. – Aprendre a utilitzar el llenguatge audiovisual per tal de saber com comunicar-se amb la imatge i el so. – Utilitzar els instruments per a la producció de mitjans audiovisuals.

**Materials per a la realització del projecte**
– Documentació a la wiki del Projecte – Càmeres de vídeo. – Bateries. – Trípodes. – Ordinadors. – Canó de vídeo i DVD per a la projecció.